दिहिं , फेब्रुवारि 20  :  नगांव जिल्लानि दिहिं टाउन आव 26 बोसोर बैसोनि सासे हाबा जाखानाय हौवाया 14 बोसोर बैसोनि सासे हिन्जावसाखौ थांनाय 19 फेब्रुवारि आव जिनाहारि खालामो । जिनाहारि खालामग्रा दायनिगिरिखौ स्वापन बिस्वास होन्ना सिनायथि मोन्नाय जायो । खौरांआव फोरमायहरनाय बादिब्ला जिनाहारि खालामजानाय हिन्जावसाया गावनि लोगोफोरजों हाबा जानो थांदोंमोन , बे समावनो हिन्जावसाया स्वपन बिस्वसखौ लोगो मोनो । हाबा जाखांनायनि उनाव न ' फार्से गिदिंलांफिन्नाय समाव स्वपन बिस्वस बिथांआ न ' सिम दोनलांनो होन्ना जिनाहारि खालामनायनि थांखि लानानै खाथिनि हाग्राथिं लिंलांनानै जिनाहारि खालामो । "  जेब्ला आंनि गथ ' आ हाबा जाखांनायनि उनाव मोनाब्लिनि 9 रिंगासिम न ' फार्से गिदिंबोफिनाखैमोन अब्ला जों दुखु जादोंमोन , आरो उसु कुथुयै नारिला बायदोंमोन , बे समावनो खाथिनि हाग्रायाव स्वपन बिस्वसजों लोगोसे फिसाजोखौ गाज्रि थासारिआव नुनो मोनसनो "  होन्ना नखरनि सुबुंआ बुङो । जाथायखौ मिथिनानै थाबैनो दिहिं पुलिसनो खौरां हरनाय जायो आरो पुलिसआ स्वपन बिस्वस बिथांखौ खायो होन्ना ओनसोलनि सुबुंफोरा बुङो । 
हाबा जाखानाय हौवाया 14 बोसोरनि सासे हिन्जावसाखौ जिनाहारि खालामदों